Ben Stiller

I Benjamin Edward Meara Stiller (mibayit 30 ya ing Noviember 1965) métung yang Americanung artista, comedianti, ampóng talagawang pelicula. Mégí yang kabalítan i Stiller karéng comedy anti king There’s Something About Mary (1998), Zoolander (2001), ampó ing Tropic Thunder (2008). Kilála ya mú rin i Stiller king obra na karéng kayang franquicia anti king Meet the Parents films (2000–2010), ing franquiciang Madagascar (2005–2012), ampó ing Night at the Museum films (2006–2014). 

Ménákitan nong maigit $2.6 billion king Canada ampong Estados Unidos deng kayang pelicula, a maki average a $79 million balang pelicula.  

Kayabe ya karing galal a tinggap nang Stiller ing metung a Emmy Award, metung a Directors Guild of America Award, metung a Britannia Award ampong metung a Teen Choice Award.